**Szám:** 1-6/2020. 10. sz. napirendi pont

**Indokolás**

**Zalaszentgrót Város Önkormányzata Polgármesterének**

**2020. április 30-ra tervezett döntéséhez**

**Tárgy:** Pótkocsi vásárlás

**Indokolás:**

Zalaszentgrót Város Önkormányzata a Tanácsadó Testület javaslatai, a 2020. év februárjában megtartott városrészi lakossági fórumok és helyszíni bejárások alapján meghatározta a városrészekben elvégzendő feladatokat, valamint az önkormányzat városrészekben karbantartandó zöldterületeit.

A meghatározott feladatok között sok olyan munkafolyamat kapott helyet, melyet az Önkormányzat dolgozói és a közfoglalkoztatottak segítségévek el tud végezni. Ilyenek például a buszmegállók, buszfordulók környezetének rendben tartása, az önkormányzat kezelésében lévő utak karbantartása, a mezőgazdasági utak pucolása, a szemétszedés, az árkok tisztítása stb.

Az Önkormányzat a fent említett feladatokat, és zöldterületek karbantartását a közmunkaprogramban foglalkoztatott emberekkel a városrészi költségvetés terhére kívánja elvégezni. A munkálatok elvégzéséhez kialakítottunk 2 db 4 fős brigádot, akik feladata a városrészekben, a kerékpárúton, a mintakertben, a volt közmunkás kertben, a halastónál lévő zöldterületek karbantartása, valamint a felmerülő egyéb feladatok elvégzése.

Zalaszentgrót Város Önkormányzata rendelkezik 1 db fűnyíró traktorral, ami jelentősen megkönnyíti a városrészekben a kaszálást. A brigádoknak a munkaterületre szerszámokat, gépeket (fűkasza, fűnyíró, ágvágó, sövénynyíró) kell vinni magukkal, valamint a fűnyíró traktor szállítását is meg kell oldani. A munkák elvégzéséhez a szükséges anyagok, valamint a keletkezett hulladékok szállítását is meg kell oldani.

Zalaszentgrót Város Önkormányzatának a tulajdonában van egy Opel Astra típusú személygépkocsi, ami vonóhoroggal felszerelt, és alkalmas utánfutó vontatására. Utánfutóval Zalaszentgrót Város Önkormányzata nem rendelkezik.

A fentiek alapján szükséges, hogy a városban és a városrészekben a zöldterület karbantartási munkák, és egyéb felmerülő feladatok zavartalan ellátása érdekében az önkormányzata egy db Fracht típusú utánfutót vásároljon, melynek értéke 219.685,- Ft.+ÁFA, azaz bruttó 279.000,- Ft.

Az utánfutóhoz feljáró rámpa vásárlása szükséges a fűnyíró traktor szállítása érdekében. A feljáró rámpa ára 22.874,- Ft.+ ÁFA, azaz bruttó 29.050,- Ft.

Az értékesítő a Top Trailers Kft. vállalja az utánfutó forgalomba helyezését a megküldött árajánlat alapján 39.500,- Ft. értékben.

Az utánfutó értéke a felhajtó rámpával szerelve, forgalomba helyezve összesen: bruttó: 347.550,- Ft.

Zalaszentgrót Város Önkormányzata az utánfutó vásárlására a fedezetet a 2020. évi költségvetésének általános fejlesztési tartaléka terhére biztosítja.

Kérem a T. Képviselő-testületet, hogy tárgyalja meg az előterjesztést és fogadja el a következő határozati javaslatot.

**Határozati javaslat:**

Zalaszentgrót Város Önkormányzata Polgármestere – a Kormány 40/2020. ( III.11.) Korm. rendeletének 1.§-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében kapott felhatalmazás alapján, Zalaszentgrót Város Önkormányzata Képviselő-testülete tagjainak írásbeli véleményére figyelemmel – a városüzemelési feladatok ellátásához 1 db Facht típusú utánfutót vásárol, feljáró rámpával szerelve, az értékesítő által forgalomba helyezve összesen: bruttó 347.550,- Ft. értékben, melynek fedezetét az önkormányzat 2020. évi költségvetésének általános fejlesztési tartaléka terhére biztosítja.

A polgármester felkéri a jegyzőt, hogy a vásárláshoz szükséges intézkedéseket tegye meg.

**Határidő:** 2020. május 31.

**Felelős:** Dr. Simon Beáta jegyző

Zalaszentgrót, 2020. április 22.

Baracskai József

polgármester

A határozatai javaslat a törvényességi

követelményeknek megfelel.

Dr. Simon Beáta

jegyző