**Szám:** 1-6/2020. 9. sz. napirendi pont

**Indokolás**

**Zalaszentgrót Város Önkormányzata Polgármesterének**

**2020. április 30-ra tervezett döntéséhez**

**Tárgy:** Földterület értékesítések

**Indokolás:**

**I.**

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendelete 42/A. § (2) bekezdés d) pontja alapján a legfeljebb 3000 m2 területű vagy bruttó 3 millió forint alatti forgalmi értékű kivett zártkerti földterületek pályázati eljárás lefolytatása nélkül is értékesíthetők.

1. **Antalfi M. Rita 2092 Budakeszi, Fűzfa u. 6.** szám alatti lakos 2020. február 5-én kérelmet nyújtott be Zalaszentgrót Város Önkormányzata felé a Zalaszentgrót zártkert 24849 helyrajzi számú ingatlan megvásárlására vonatkozóan.

Az ingatlan Zalaszentgrót – Csáford zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. A terület bejárása megtörtént, amely során megállapítást nyert, hogy a fenti ingatlan útról nem megközelíthető, elhanyagolt, összefüggő bozót fedi.

Az alábbi táblázat tartalmazza a földterület adatait, valamint a javasolt értékesítési árat:

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Terület-nagyság (m2)** | **Művelési ág** | **Nyilvántartási érték (Ft)** | **Ajánlott egységár (Ft/m2)** | **Ajánlott eladási ár (Ft)** |
| 24849 | 2960 | kivett zártkerti művelés alól kivett | 59.000,- | 120,- | 355.200,- |

1. **Molnár Gyula 8790 Zalaszentgrót, Platán tér 4.** szám alatti lakos 2020. január 31-én kérelmet nyújtott be Zalaszentgrót Város Önkormányzata felé a Zalaszentgrót zártkert 13267/2 helyrajzi számú ingatlan megvásárlására vonatkozóan.

Az ingatlan Zalaszentgrót – Huszonya zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. A terület bejárása megtörtént, amely során megállapítást nyert, hogy a fenti ingatlan útról nem megközelíthető, elhanyagolt, összefüggő bozót fedi.

Az alábbi táblázat tartalmazza a földterület adatait, valamint a javasolt értékesítési árat:

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Terület-nagyság (m2)** | **Művelési ág** | **Nyilvántartási érték (Ft)** | **Ajánlott egységár (Ft/m2)** | **Ajánlott eladási ár (Ft)** |
| 13267/2 | 2482 | kivett zártkerti művelés alól kivett | 50.000,- | 40,3,- | 100.025,- |

**II.**

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendelete 42/A. § (2) bekezdés c) pontja alapján 3000 m2-t meghaladó területű vagy bruttó 3 millió forint feletti forgalmi értékű kivett zártkerti földterületek nyilvános pályázati eljárás lefolytatását követően értékesíthetők.

**Molnár Gyula 8790 Zalaszentgrót, Platán tér 4.** szám alatti lakos 2020. január 31-én kérelmet nyújtott be Zalaszentgrót Város Önkormányzata felé a Zalaszentgrót zártkert 13268/1 helyrajzi számú ingatlan megvásárlására vonatkozóan.

Az ingatlan Zalaszentgrót – Huszonya zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. A terület bejárása megtörtént, amely során megállapítást nyert, hogy a fenti ingatlan útról nem megközelíthető, elhanyagolt, részben fásult, részben bozótos.

Az alábbi táblázat tartalmazza a földterület adatait, valamint a javasolt pályázati induló árat:

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Terület-nagyság (m2)** | **Művelési ág** | **Nyilvántartási érték (Ft)** | **Ajánlott egységár (Ft/m2)** | **Minimális induló ár (Ft)** |
| 13268/1 | 3515 | kivett zártkerti művelés alól kivett | 105.000,- | 86,- | 302.290,- |

**Határozati javaslat:**

**I.**

Zalaszentgrót Város Önkormányzata Polgármestere – a Kormány 40/2020. ( III.11.) Korm. rendeletének 1.§-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében kapott felhatalmazás alapján, Zalaszentgrót Város Önkormányzata Képviselő-testülete tagjainak írásbeli véleményére figyelemmel – úgy dönt, hogy az önkormányzat kizárólagos tulajdonában lévő

* a **24849** hrsz.-ú, 2960 m2 nagyságú kivett zártkerti területet **355.200,- Ft** összegű vételár ellenében értékesíti **Antalfi M. Rita 2092 Budakeszi, Fűzfa u. 6.** szám alatti lakos részére,
* a **13267/2** hrsz.-ú, 2482 m2 nagyságú kivett zártkerti területet **100.025,- Ft** összegű vételár ellenében értékesíti **Molnár Gyula 8790 Zalaszentgrót, Platán tér 4**. szám alatti lakos részére, valamint

Az adásvételekkel kapcsolatban felmerülő valamennyi költség a vevőket terheli. A vevők az ingatlanokat az eladó írásbeli értesítésétől számított 30 napon belül jogosultak megvásárolni.

A polgármester felkéri a jegyzőt a fenti ingatlanok értékesítésével kapcsolatos feladatokat elvégzésére.

**Határidő:** 2020. május 31.

**Felelős:** Dr. Simon Beáta jegyző

**II.**

Zalaszentgrót Város Önkormányzata Polgármestere – a Kormány 40/2020. ( III.11.) Korm. rendeletének 1.§-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében kapott felhatalmazás alapján, Zalaszentgrót Város Önkormányzata Képviselő-testülete tagjainak írásbeli véleményére figyelemmel – úgy dönt, hogy az önkormányzat kizárólagos tulajdonában lévő

* **13268/1** hrsz.-ú, 3515 m2 nagyságú kivett zártkerti terület értékesítésére **302.290,- Ft** induló árral nyilvános pályázati felhívást tesz közzé.

Az adásvétellel kapcsolatos költségek a nyilvános pályázat eredménye szerint nyertes, vagyis a legkedvezőbb ajánlatot benyújtó ajánlattevőt terhelik.

A polgármester felkéri a jegyzőt a nyilvános pályázati eljárás előkészítésére, annak eredményessége esetén pedig az értékesítéssel kapcsolatos további feladatok elvégzésére.

**Határidő:** 2020. június 30.

**Felelős:** Dr. Simon Beáta jegyző

**Zalaszentgrót**, 2020. április 22.

**Baracskai József**

polgármester

A határozatai javaslat a törvényességi követelményeknek megfelel.

**Dr. Simon Beáta**

jegyző